text: Віктар, які баяўся баяцца - Хартыя'97 :: Навіны з Беларусі - Беларускія навіны - Рэспубліка Беларусь - Мінск
  Калі каротка, Віктар Івашкевіч быў чалавекам, які не ўцякаў. Ты адчуваў – на яго можна спадзявацца. Ня схібіць ні ў бойцы ў падваротні, ні ў міліцэйскім пастарунку, ні ў нейкіх грашовых справах, нават калі ад гэтага будзе залежаць ягоны лёс.
  – Мне складана ўцякаць, – жартаваў неяк Віктар, - Я надта многа важу.
  Не ўцякаў ён і ад хваробы. Толькі пры апошняй сустрэчы я нарэшце адчуў, што хвароба падышла надта блізка.
  Пачуцьцё гумару, дакладна сфармуляваныя думкі, трапныя вобразы, усё было, як раней, толькі ціск раптам стаў 60 на 40.